Na temelju članka 17. stavka 1. Zakona o sustavu civilne zaštite ("Narodne novine", broj: 82/15, 118/18, 31/20, 20/21 i 114/22), članka 35. točke 2. Zakona o lokalnoj i područnoj (regionalnoj) samoupravi ("Narodne novine", broj: 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20) i članka 36. Statuta Grada Metkovića ("Službeni glasnik Grada Metkovića", broj: 1/21), Gradsko vijeće Grada Metkovića na ___ sjednici, održanoj _______________, donijelo je

ANALIZU STANJA
sustava civilne zaštite na području Grada Metkovića za 2026. godinu
UVOD
Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.
Grad Metković obavezan je organiziraju poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.
Člankom 17. stavkom 1. Zakona o sustavu civilne zaštite ("Narodne novine", broj: 82/15, 118/18, 31/20, 20/21 i 114/22) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju Analizu stanja sustava civilne zaštite i Godišnji plan razvoja sustava civilne zaštite s financijskim učincima za trogodišnje razdoblje.
SUSTAV CIVILNE ZAŠTITE GRADA METKOVIĆA
Sustav civilne zaštite na području Grada Metkovića u analiziranom razdoblju sukladno odredbama Zakona temelji se na sljedećim aktima:
Procjena rizika od velikih nesreća Grada Metkovića,
Plan djelovanja civilne zaštite Grada Metkovića,
Smjernice za organizaciju i razvoj sustava civilne zaštite na području Grada Metkovića za razdoblje 2024. – 2027.,
Godišnji plan razvoja sustava civilne zaštite na području Grada Metkovića s financijskim učincima za trogodišnje razdoblje za 2026. godinu,
Plan vježbi civilne zaštite na području Grada Metkovića za 2026. godinu,
Odluka o određivanju pravnih osoba od interesa za sustav civilne zaštite na području Grada Metkovića,
Odluka o osnivanju Stožera civilne zaštite Grada Metkovića,
Pravilnik o radu Stožera civilne zaštite Grada Metkovića,
Odluka o imenovanju povjerenika i zamjenika povjerenika civilne zaštite.
Operativne snage sustava civilne zaštite Grada Metkovića su sljedeće:
Stožer civilne zaštite Grada Metkovića,
Operativne snage vatrogastva – Javna vatrogasna postrojba Metković, DVD Metković, DVD Vid, Vatrogasna zajednica grada Metkovića,
Operativne snage Hrvatskog Crvenog križa – Gradsko društvo Crvenog križa Metković,
Operativne snage Hrvatske gorske službe spašavanja – Stanica Dubrovnik, Ispostava Neretva,
Pravne osobe od interesa za sustav civilne zaštite na području Grada Metkovića,
Postrojbe civilne zaštite opće namjene Grada Metkovića,
Povjerenici i zamjenici povjerenika civilne zaštite Grada Metkovića.
ZADAĆE I AKTIVNOSTI TIJEKOM 2026. GODINE
Cilj: Organizacija tematskih sjednica Stožera civilne zaštite, koji proizlaze iz Programa aktivnosti u provedbi posebnih mjera zaštite od požara od interesa za Republiku Hrvatsku u 2026. godini.
•  Nositelj izvršenja: Odsjek za komunalne poslove, prostorno planiranje, gospodarstvo i fondove EU.
•  Suradnici: Ministarstvo unutarnjih poslova, Služba civilne zaštite Dubrovnik.
•  Rok izvršenja: U zadanim rokovima kroz 2026. godinu.
•  Zaključak: Zadani cilj je ispunjen jer su se tijekom 2026. godine održale sjednice Stožera civilne zaštite na tema pripreme za požarnu sezonu te sjednica s ciljem pripreme za nepovoljne zimske uvjete.
Cilj: Ažurirati operativne planove pravnih osoba od interesa za sustav civilne zaštite imenovanih Odlukom o određivanju pravnih osoba od interesa za sustav civilne zaštite za Grad temeljem Procjene rizika od velikih nesreća i Plana djelovanja civilne zaštite.
•  Nositelj izvršenja: Odsjek za komunalne poslove, prostorno planiranje, gospodarstvo i fondove EU.
•  Suradnici: Pravne osobe od interesa za sustav civilne zaštite.
•  Rok izvršenja: Tijekom 2026. godine.
•  Zaključak: Zadani cilj je ispunjen jer su se tijekom 2026. godine ažurirali zadani akti.
Cilj: Izraditi i donijeti Plan vježbi za 2027. godinu, sukladno članku 17. stavku 3. podstavku 1. Zakona o sustavu civilne zaštite („Narodne novine“, broj: 82/15, 118/18, 31/20, 20/21 i 114/22).
•  Nositelj izvršenja: Gradonačelnik; Odsjek za komunalne poslove, prostorno planiranje, gospodarstvo i fondove EU.
•  Rok izvršenja: Sukladno zahtjevu nadležne Područne službe civilne zaštite Split – Službe civilne zaštite Dubrovnik.
•  Zaključak: Zadani cilj je ispunjen jer je donesen Plan vježbi civilne zaštite Grada Metkovića za 2027. godinu.
Cilj: Voditi evidenciju pripadnika operativnih snaga sustava civilne zaštite na svom području.
•  Nositelj izvršenja: Odsjek za komunalne poslove, prostorno planiranje, gospodarstvo i fondove EU.
•  Suradnici: Operativne snage sustava civilne zaštite Grada Metkovića.
•  Rok izvršenja: Tijekom 2026. godine.
•  Zaključak: Zadani cilj je ispunjen jer su formirane tablične evidencije pripadnika operativnih snaga sustava civilne zaštite sukladno Zakonu o sustavu civilne zaštite ("Narodne novine", broj: 82/15, 118/18, 31/20, 20/21 i 114/22) i Pravilniku o vođenju evidencija pripadnika operativnih snaga sustava civilne zaštite ("Narodne novine", broj: 75/16).
Cilj: Sudjelovanje članova Stožera civilne zaštite i ostalih operativnih snaga sustava civilne zaštite Grada Metkovića u pripremi i realizaciji vježbi prema Planu vježbi civilne zaštite za 2026. godinu.
•  Nositelj izvršenja: Gradonačelnik; Odsjek za komunalne poslove, prostorno planiranje, gospodarstvo i fondove EU; Služba civilne zaštite Dubrovnik.
•  Rok izvršenja: Studeni 2026. godine.
•  Zaključak: Zadani cilj je ispunjen jer je realiziran Plan vježbi civilne zaštite za 2026. godinu.
Cilj: Osigurati sredstva za financiranje i opremanje operativnih snaga sustava civilne zaštite.
•  Nositelj izvršenja: Gradsko vijeće.
•  Suradnici: Operativne snage sustava civilne zaštite.
•  Rok izvršenja: Kod donošenja proračuna.
•  Zaključak: Zadani cilj je ispunjen jer su osigurana financijska sredstva proračunom za 2026. godinu.
Cilj: Osigurati financijska sredstva za pozivanje, raspoređivanje, popunu, osposobljavanje, uvježbavanje, aktiviranje, mobiliziranje i djelovanje operativnih snaga sustava civilne zaštite sukladno Smjernicama za organizaciju i razvoj sustava civilne zaštite i Godišnjem planu razvoja sustava civilne zaštite.
•  Nositelj izvršenja: Gradsko vijeće.
•  Suradnici: Operativne snage sustava civilne zaštite.
•  Rok izvršenja: Kod donošenja proračuna.
•  Zaključak: Zadani cilj je ispunjen jer su osigurana financijska sredstva prilikom donošenja proračuna za 2026. godinu.
Cilj: Izrada Godišnje analize stanja sustava civilne zaštite i Godišnjeg plana razvoja sustava civilne zaštite s financijskim učincima za trogodišnje razdoblje.
•  Nositelj izvršenja: Gradonačelnik i Odsjek za komunalne poslove, prostorno planiranje, gospodarstvo i fondove EU.
•  Suradnici: Služba civilne zaštite Dubrovnik.
•  Rok izvršenja: Listopad – prosinac 2026. godine pri izradi proračuna za 2027. godinu.
•  Zaključak: Zadani cilj je ispunjen jer su Analiza sustava civilne zaštite za 2026. godinu i Godišnji plan razvoja sustava civilne zaštite s financijskim učincima za trogodišnje razdoblje izrađeni u zadanim rokovima.
ZAKLJUČAK
Zakonom o sustavu civilne zaštite („Narodne novine“, broj: 82/15, 118/18, 31/20, 20/21 i 114/22), uređuje se sustav i djelovanje civilne zaštite kao i obveze jedinica lokalne i područne (regionalne) samouprave u sustavu civilne zaštite. Navedenim Zakonom dana je velika autonomnost JLP(R)S u izvršavanju poslova i zadaća i sve veće obveze.
Izradom planskih dokumenata iz područja civilne zaštite Grad Metković redefinirao je operativne snage sustava civilne zaštite sukladno potrebama proizašlih iz Procjene rizika od velikih nesreća.
Ulaganje u operativne snage sustava civilne zaštite provodi se kontinuirano kako u kvalitativnom tako i u kvantitativnom smislu, što rezultira većom spremnošću snaga sustava civilne zaštite. Analizom sustava civilne zaštite na području preventive te na području reagiranja i rizika, koja je sastavni dio Procjene rizika od velikih nesreća Grada Metkovića, utvrđena je spremnost operativnih snaga sustava civilne zaštite Grada Metkovića, koje u slučaju velike nesreće i katastrofe mogu u dovoljnoj mjeri samostalno reagirati na otklanjanju posljedica velikih nesreća i katastrofa.
Ova Analiza stanja sustava civilne zaštite za 2026. godinu objavit će se u „Neretvanskom  glasniku” službenom glasilu  Grada Metkovića.

